কারাক জেলা
কারাক জেলা (পশতু: کرک ولسوالۍ, উর্দু: ضِلع کرک‎‎উচ্চারণ) পাকিস্তানের খাইবার পাখতুনখোয়া প্রদেশের কোহাত বিভাগের একটি জেলা। ভৌগোলিক অবস্থান অনুযায়ী জেলাটির দক্ষিণে কোহাত জেলা এবং পেশোয়ার ও করাচির মধ্যবর্তী প্রধান সিন্ধু মহাসড়কের বন্নু ও লাক্কি মারওয়াত জেলার উত্তর দিকে অবস্থিত। এটি প্রাদেশিক রাজধানী পেশোয়ার থেকে প্রায় ১২৩ কিলোমিটার দূরত্বে অবস্থিত। ১৯৮২ সালে এটি একটি জেলা হিসেবে মর্যাদা লাভ করে, এর আগে এটি কোহাত জেলার একটি অংশ ছিল। ১৯৯৮ সালের আদমশুমারীর হিসাব অনুসারে, জেলাটির মোট জনসংখ্যা ছিল প্রায় ৪,৩১,০০০ জন। এখানকার মানুষের প্রধান ভাষা হচ্ছে পশতু, যেটি জনসংখ্যার প্রায় ৯৯.৭% মানুষ মাতৃভাষা হিসেবে ব্যবহার করে থাকেন।